CINNEADH ÓN gCOIMISIÚN

an 13 Nollaig 2021

maidir le treoir a thabhairt do Riarthóir Lárnach Loga Beartaíochta an Aontais Eorpaigh chun táblaí náisiúnta leithdháilte eitlíochta na Beilge, na Bulgáire, na Seicia, na Danmhairge, na Gearmáine, na hEastóine, na hÉireann, na Gréige, na Spáinne, na Fraince, na Cróite, na hIodáile, na Cipire, na Laitvia, na Liotuáine, Lucsamburg, na hUngáire, Mhálta, na hÍsiltíre, na hOstaire, na Polainne, na Portaingéile, na Rómáine, na Slóivéine, na Slóvaice, na Fionlainne agus na Sualainne a chur isteach i Loga Beartaíochta an Aontais Eorpaigh

(2022/C 74/04)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Threoir 2003/87/CE ó Pharlaimint na hEorpa agus ón gComhairle an 13 Deireadh Fómhair 2003 lena mbunaítear córas maidir le trádáil lamháltais astaíochtaí gás ceaptha teasa laistigh den Aontas agus lena leasaítear Treoir 96/61/CE ón gComhairle (1),

Ag féachaint do Rialachán (AE) 2019/1122 ón gCoimisiún an 12 Márta 2019 lena bhforlíontar Treoir 2003/87/CE ó Pharlaimint na hEorpa agus ón gComhairle a mhéid a bhaineann le feidhmiú Chlárlann an Aontais (2), agus go háirithe Airteagal 49 de,

De bharr an mhéid seo a leanas:

(1) Le Cinneadh C(2020) 9188 (3) uaidh, thug an Coimisiún treoir do riarthóir lárnach Loga Beartaíochta an Aontais Eorpaigh chun táblaí náisiúnta leithdháilte eitlíochta na Beilge, na Bulgáire, na Cipire, na Seicia, na Danmhairge, na Gearmáine, na hEastóine, na hÉireann, na Gréige, na Spáinne, na Fraince, na Cróite, na hÍoslainne, na hIodáile, na Laitvia, na Liotuáine, Lucsamburg, na hUngáire, Mhálta, na hÍsiltíre, na hIorua, na hOstaire, na Polainne, na Portaingéile, na Rómáine, na Slóivéine, na Slóvaice, na Fionlainne agus na Sualainne, le haghaidh na mblianta 2021 go 2023, a chur isteach i Loga Beartaíochta an Aontais Eorpaigh.

(2) Sa Chinneadh sin, mheas an Coimisiún, tar éis dhul in éag na hidirthréimhse a leagtar síos sa Chomhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (4), maidir le heitiltí idir aeradróim atá suite i gcríoch an Aontais agus aeradróim atá sa Ríocht Aontaithe agus eitiltí idir aeradróim atá sa Ríocht Aontaithe, ní raibh siad faoi réir oibleagáidí tuairiscithe agus comhlíonta faoi Chóras Trádála Astaíochtaí an Aontais (EU ETS), i gcomhréir leis an maolú sealadach, a shocraítear in Airteagal 28a(1) de Threoir 2003/87/CE, ar dá bhun sin ba cheart do na Ballstáit breithniú a dhéanamh cé acu ar comhlíonadh nó nár comhlíonadh ceanglais na Treorach sin maidir le hastaíochtaí ó eitiltí áirithe chuig aeradróim agus ó aeradróim atá i dtíortha lasmuigh de chríoch an Limistéir Eorpaigh Eacnamaíoch (LEE).

(3) Tháinig an tAontas agus Ríocht Aontaithe na Breataine Móire agus Thuaisceart Éireann ar chomhaontú i mí na Nollaig 2020 (5). Maidir leis an gComhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile (“an Comhaontú”), shínigh an tAontas é ar bhonn Chinneadh (AE) 2020/2252 ón gComhairle (6) agus rinne an tAontas é a fhormheas ar bhonn Chinneadh (AE) 2021/689 ón gComhairle (7). Cuireadh an Comhaontú i bhfeidhm go sealadach go dtí gur tháinig sé i bhfeidhm an 1 Bealtaine 2021 (8). Foráiltear sa Chomhaontú go mbeidh córas éifeachtach praghsála carbóin i bhfeidhm ag gach páirtí lena gcumhdaítear an eitlíocht agus go ndéanfar eitiltí ó aeradróim atá i gcríoch LEE chuig aeradróim atá sa Ríocht Aontaithe a rialáil faoi EU ETS.

(4) De bhun Airteagal 28a(7) de Threoir 2003/87/CE, ní bheidh feidhm ag an maolú in Airteagal 28a(1) de Threoir 2003/87/CE ach i gcomhréir le téarmaí an Chomhaontaithe.

(5) An 17 Meitheamh 2021, ghlac an Coimisiún Rialachán Tarmligthe (AE) 2021/1416 lena leasaítear Treoir 2003/87/CE ó Pharlaimint na hEorpa agus ón gComhairle, a mhéid a bhaineann le heitiltí isteach ón Ríocht Aontaithe a eisiamh ó EU ETS (9).

(6) Is gá, dá bhrí sin, líon na lamháltas eitlíochta a leithdháiltear ar gach oibreoir aerárthaigh le haghaidh na mblianta 2021 go 2023 a athbhreithniú agus na táblaí náisiúnta leithdháilte eitlíochta comhfhreagracha a uaslódáil ar Loga Beartaíochta an Aontais Eorpaigh chun cuimsiú i raon feidhme EU ETS eitiltí a fhágann aeradróm atá i gcríoch LEE agus a thuirlingíonn in aeradróm sa Ríocht Aontaithe a chur san áireamh.

(7) Thug an Bheilg, an Bhulgáir, an tSeicia, an Danmhairg, an Ghearmáin, an Eastóin, Éire, an Ghréig, an Spáinn, an Fhrainc, an Chróit, an Iodáil, an Chipir, an Laitvia, an Liotuáin, Lucsamburg, an Ungáir, Málta, an Ísiltír, an Ostair, an Pholainn, an Phortaingéil, an Rómáin, an tSlóivéin, an tSlóvaic, an Fhionlainn agus an tSualainn fógra don Choimisiún faoi na táblaí náisiúnta leithdháilte eitlíochta.

(8) Measann an Coimisiún, maidir leis na táblaí náisiúnta leithdháilte eitlíochta arna bhfógairt ag an mBeilg, an Bhulgáir, an tSeicia, an Danmhairg, an Ghearmáin, an Eastóin, Éire, an Ghréig, an Spáinn, an Fhrainc, an Chróit, an Iodáil, an Chipir, an Laitvia, an Liotuáin, Lucsamburg, an Ungáir, Málta, an Ísiltír, an Ostair, an Pholainn, an Phortaingéil, an Rómáin, an tSlóivéin, an tSlóvaic, an Fhionlainn agus an tSualainn, go bhfuil siad i gcomhréir le hAirteagal 28a de Threoir 2003/87/CE.

(9) Ba cheart, dá bhrí sin, treoir a thabhairt don riarthóir lárnach chun na táblaí náisiúnta leithdháilte eitlíochta athbhreithnithe a uaslódáil ar Loga Beartaíochta an Aontais Eorpaigh,

TAR ÉIS A CHINNEADH MAR A LEANAS:

Airteagal Aonair I ndáil le táblaí náisiúnta leithdháilte eitlíochta na Beilge, na Bulgáire, na Seicia, na Danmhairge, na Gearmáine, na hEastóine, na hÉireann, na Gréige, na Spáinne, na Fraince, na Cróite, na hIodáile, na Cipire, na Laitvia, na Liotuáine, Lucsamburg, na hUngáire, Mhálta, na hÍsiltíre, na hOstaire, na Polainne, na Portaingéile, na Rómáine, na Slóivéine, na Slóvaice, na Fionlainne agus na Sualainne, déanfaidh an riarthóir lárnach na táblaí sin a chur isteach in éineacht leis na méideanna deiridh bliantúla i dtaca le leithdháileadh lamháltas astaíochtaí saor in aisce eitlíochta don tréimhse ó 2021 go 2023 mar a leagtar amach san Iarscríbhinn, i Loga Beartaíochta an Aontais Eorpaigh.

Arna dhéanamh sa Bhruiséil, 13 Nollaig 2021. Thar ceann an Choimisiúin Frans TIMMERMANS Leas-Uachtarán Feidhmiúcháin

(1) IO L 275, 25.10.2003, lch. 32.

(2) IO L 177, 2.7.2019, lch. 3.

(3) Cinneadh C(2020) 9188 ón gCoimisiún an 16 Nollaig 2020 maidir le treoir a thabhairt don riarthóir lárnach chun táblaí náisiúnta leithdháilte eitlíochta na Beilge, na Bulgáire, na Cipire, na Seicia, na Danmhairge, na Gearmáine, na hEastóine, na hÉireann, na Gréige, na Spáinne, na Fraince, na Cróite, na hÍoslainne, na hIodáile, na Laitvia, na Liotuáine, Lucsamburg, na hUngáire, Mhálta, na hÍsiltíre, na hIorua, na hOstaire, na Polainne, na Portaingéile, na Rómáine, na Slóivéine, na Slóvaice, na Fionlainne agus na Sualainne a chur isteach i Loga Beartaíochta an Aontais Eorpaigh.

(4) IO C 384 I, 12.11.2019, lch. 1.

(5) An Comhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile (IO L 444, 31.12.2020, lch. 14).

(6) Cinneadh (AE) 2020/2252 ón gComhairle an 29 Nollaig 2020 maidir le síniú, thar ceann an Aontais Eorpaigh, agus cur i bhfeidhm sealadach an Chomhaontaithe Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile, agus an Chomhaontaithe idir an tAontas Eorpach agus Ríocht Aontaithe na Breataine Móire agus Thuaisceart Éireann a bhaineann le nósanna imeachta slándála le haghaidh malartú agus cosaint faisnéise rúnaicmithe (IO L 444, 31.12.2020, lch. 2).

(7) Cinneadh (AE) 2021/689 ón gComhairle an 29 Aibreán 2021 maidir le tabhairt i gcrích, thar ceann an Aontais, an Chomhaontaithe Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt amháin, agus Ríocht Aontaithe na Breataine Móire agus Thuaisceart Éireann, den pháirt eile, agus an Chomhaontaithe idir an tAontas Eorpach agus Ríocht Aontaithe na Breataine Móire agus Thuaisceart Éireann a bhaineann le nósanna imeachta slándála le haghaidh malartú agus cosaint faisnéise rúnaicmithe (IO L 149, 30.4.2021, lch. 2).

(8) Fógra maidir le teacht i bhfeidhm an Chomhaontaithe Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile, agus an Chomhaontaithe idir an tAontas Eorpach agus Ríocht Aontaithe na Breataine Móire agus Thuaisceart Éireann a bhaineann le nósanna imeachta slándála le haghaidh malartú agus cosaint faisnéise rúnaicmithe (IO L 149, 30.4.2021, lch. 2560).

(9) Rialachán Tarmligthe (AE) 2021/1416 ón gCoimisiún an 17 Meitheamh 2021 lena leasaítear Treoir 2003/87/CE ó Pharlaimint na hEorpa agus ón gComhairle a mhéid a bhaineann le heitiltí isteach ón Ríocht Aontaithe a eisiamh ó chóras trádála astaíochtaí an Aontais (IO L 305, 31.8.2021, lch. 1).